### Beslutningstema

I denne sag træffes beslutning om ejerstrategi for Tønder Forsyning A/S.

### Historik

Økonomiudvalget godkendte i november 2021 en proces for udarbejdelse af ejerstrategi i samarbejde med Tønder Forsyning. I henhold til procesplanen skal ejerstrategien i løbet af marts behandles i hhv. Teknik- og Miljøudvalget, Økonomiudvalget og Kommunalbestyrelsen.

### Sagsfremstilling

Ejerstrategien er udarbejdet i dialog med Tønder Forsynings ledelse og formand. Ejerstrategien har været drøftet på et strategiseminar i Tønder Forsynings bestyrelse. Der var opbakning til strategien.

Ejerstrategien har til formål at fastlægge ejerens (Tønder Kommune) strategiske retning for selskabet (Tønder Forsyning A/S) og opstille rammer for driften af virksomheden.

Ejerstrategien skal bl.a. sikre, at Tønder Forsyning A/S som et selskab ejet af Tønder kommune bidrager til at opnå kommunes mål på kort og på langt sigt.

I ejerstrategien formuleres de overordnede principper og værdier for driften og udviklingen af Tønder Forsyning. Endvidere fastsættes særlige fokuspunkter for forsyningens strategiske udvikling i overensstemmelse med kommunens overordnede vision og vedtagne politiske mål.

Fokuspunkter i stragtegiperioden er:

1. Kommunens vision og FN's Verdensmål
2. God selskabsledelse
3. Åbenhed, gennemsigtighed og kommunikation
4. Borgerinvovering

Som supplement indgås administrativt en samarbejdsaftale, der indeholder konkrete retningslinjer for samarbejdet mellem ejeren og Forsyningen, og hvordan forsyningens aktiviteter spiller sammen med ejerens udviklingsopgaver og byudvikling og takten for dette. Dette bl.a. har betydning for kommunens anlægsøkonomi og for Forsyningens økonomi.

Strategiperioden løber til andet år af kommunalbestyrelsesperioden og skal således evalueres og revideres i 2027. Både kommunen og Forsyningen kan til enhver tid foreslå justeringer af ejerstrategien. Disse skal godkendes af Kommunalbestyrelsen efter forudgående behandling i [adresse].

### Direktionen indstiller,

at ejerstrategi for Tønder Forsyning godkendes, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 15. marts 2022, pkt. 4:

Indstillingen anbefales, idet udvalget ser det formålstjenligt, at der fra Teknik- og Miljøudvalget er en repræsentant i Tønder Forsynings bestyrelse.

Beslutning fra Økonomiudvalget, 24. marts 2022, pkt. 14:

Indstillingen anbefales.

### Beslutning

Indstillingen godkendt.